text: Kraftig regn og torden kan ramme flere steder
  22 juni 2017 kl. 04.23
  Der kan risikere at falde op mod 35 mm regn på seks timer, oplyser DMI, der derfor har udsendt et varsel om voldsomt vejr. 
  Shortsene kan for en stund godt blive lagt væk for at blive afløst af regntøj i det syd- og sønderjyske.
  DMI har torsdag morgen udsendt et varsel om voldsomt vejr – kraftig regn og torden – gældende for hele Syd- og Sønderjylland.
  DMI forventer, at der falder mellem 25 og 35 mm regn på seks timer, og ifølge det nationale meteorologiske institut kan regnen være ledsaget af torden.
  Prognosen gælder indtil torsdag klokken 15 – og ifølge vejrinstituttet vil der i forbindelse med den massive regn være fare for oversvømmelse af kældre, vand på kørebanen og nedsat sigtbarhed.
  Du kan her se, hvor DMIs varsel gælder:
  DMI varsel om kraftig regn og torden. : https://t.co/HsShtHoaE7 pic.twitter.com/w5ctHsLHHt
  
  